Vita:Beck Ö. Fülöp

message: :Kivágtam egy bemásolt életrajzi kronológiát, mert nincs összedolgozva a meglevő adatokkal, így bizonyos adatok kétszer szerepelnek.
replies: text: Ha valakinek van kedve, válogassa ki a még szükséges adatokat.

text: "===Életrajzi adatok===
* 1888 -1889 között a Budapesti Iparrajziskola ötvös osztályán Lóránfi Antal és Schikedanz Albert tanítványa volt. 
* 1892 - első velencei útja, művészi ambíciói ekkor ébrednek
* 1893 - néhány hónapra Bécsbe utazik
* 1894 - A kereskedelmi miniszter ösztöndíjával Párizsba megy. megnyeri a milleneumi érmekre kiírt pályázatot. Első szereplése a Műcsarnokban
* 1895. École des Beaux Arts-ban Ponscarme mester osztályán Prix d'atelier díjat nyer. Az egykoronás emlékpénz verőtőit befejezi, s belefog a milleneumi érmék elkészítésébe. 
* 1896 - Érmeit kiállítja a párizsi Salonban, majd hazautazik Budapestre
* 1897 - Németországban jár tanulmányúton, kiállít a müncheni Glaspalastban, Hanau-ban dolgozik.
* 1898 - Az Iparművészeti Múzeum kiállításán először mutatja be idehaza az érmet, mint önálló kisplasztikai műfajt.
* 1900 - a Párizsi Világkiállításon munkája ezüstérmet nyer
* 1901 - Kiállítása velencében, olaszországi tanulmányút (Bologna, Firenze)
* 1903 - alkotása ezüst érmet nyer Torinóban, Firenzébe utazik
* 1905 - néhány hónapos tartózkodás Münchenben, újabb olaszországi tanulmány út, Rómáig.
* 1906 - Milánóban Grand prix-t nyer, a nemzetközi iparművészeti kiállításon
* 1907 - a Pécsi Országos Kiállításon I. díjat nyer
* 1908 - Rákóczi síremlék pályázat Hikisch Rezső építésszel közösen
* 1910 - Alsógödön műtermet épít
* 1911 - Első díjat kap a római nemzetközi kiállításon - Szentendrei úti iskola portálja
* 1912 - görögországi tanulmányút
* 1913 - Besze János emlék Arad városa részére
* 1914 - párizsi tanulmányút, kollektív kiállításon az Ernst-Múzeumban
* 1915 - Az "Aphrodite" elkészül
* 1916 - Erzsébet királyné emlékműpályázat, Lajta Béla építésszel közösen
* 1917 - "Judit"
* 1919 - elkészíti "nyomatékos felkérésre" a Kommün pénzmintáit
* 1920 - A KUT Művészeegyesület alapító tagja, minden kiállításukon részt vesz
* 1922 - kollektív kiállítás az Ernst Múzeumban
* 1923 - Monza nemzetközi kiállítás ezüstérme
* 1924 - Építész-emlékérmek sorozata
* 1925 - "Strindberg" és a "Mozart", valamint a "Zeneművészeti Főiskola" emlékérmek
* 1926 -  Corvin Áruház reliefjei - Szobrásziskolát nyit a Vilma királynő úton, - a Színyei Társaság tagja
* 1927 - a Szinyei Társaság nagydíja
* 1928 - Baumgarten-síremléket faragja
* 1929 - lechner ödön szoborpályázat
* 1931 - a Pápai református kollégium hősi emlékének felállítása
* 1932 - kollektív kiállítás a Tamás-Galériában, Fellner síremlék a Farkasréti temetőben.
* 1934 - Angyalos síremlék, Farkasréti temető
* 1935 - Osváth emlék elhelyezése a New York Kávéházban, valamint a Liszt emlékmű felállítása a Vigadóban, az emlékmű eredendően 1911-ben készült
* 1938 - Az ifjúság kútja felállítása a Rózsadombon, valamint a Kölcsey emléktábla felavatása a Városházán.
* 1942 - "Szent Ferenc"
* 1943 - a Vasöntő munkások - dombormű a Közraktár u. 20/a szám alatt.
* 1945. január 31-én budai lakásából eltávozott és a háború forgatagában eltűnt. 
* 1947 - Emlékkiállítás a Szépművészeti Múzeumban. Hagyatékát állami gondozásba veszik.
Készült: Beck Ö. Fülöp Emlékkiállítása - katalógusa alapján, MNG. Bp., 1970."--Linkoman vita 2009. július 5., 08:36 (CEST)

message: Ez az Ötvös név honnan jött vajon? Most nem néztem át források ezreit, de szerintem ő Ödön volt. De olyan régóta Ötvösként szerepel, hogy valami alapja csak lehetett...
( http://mek.niif.hu/00300/00355/html/ABC00523/01344.htm )
Csakjavitok vita 2012. szeptember 22., 02:30 (CEST)
replies: text: A vitalapom helyett itt válaszolok, mert a cikkre vonatkozik.

text: Számos forrás lehet, csak 1 példa: * artportal

text: Üdv:--Linkoman vita 2012. szeptember 27., 14:19 (CEST)
replies: text: :Bevallom, engem nem győzött meg. Gyakorlatilag valamennyi nyomtatott forrás Ödönként írja, az online források pedig - kizárni nem lehet - innen, a Wikipédiából vették ezt a szerintem hibás nevet. Nyitvahagyom a kérdést, hátha valaki tud jobb forrást az Ötvös névre. Csakjavitok vita 2012. október 1., 11:01 (CEST)

text: Kezébe került a régi magyar ötvösség képviselőjének, Kecskeméti Ötvös Péternek az ötvösségről írt könyve, s hatására illesztette nevébe az ö-betűt. Nevét egy időben Beck ötvös Fülöpnek is írta. „Akkor még hittem ebben a pályában, és az ötvös jelzővel felemelve képzeltem magam” írja visszaemlékezéseiben. (Beck Ö. Fülöp emlékezései. Bp.. 1957. 186. o.)--85.67.93.130 (vita) 2012. október 1., 11:29 (CEST)
replies: text: :Köszönöm a kiegészítést, ez már inkább összevág azzal, amit közben találtam: névvariánsként használta az Ötvöst, tehát mindkét név valós. Átírom eszerint. Kösz mégegyszer! Csakjavitok vita 2012. október 1., 14:03 (CEST)
thread_title:  Ötvös?!